RESOLUCIÓN do 15 de febreiro de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto da acta da comisión paritaria do convenio colectivo de limpeza de edificios e locais da provincia de Ourense.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 23/05/2005

Visto o texto da acta da comisión paritaria do convenio colectivo de limpeza de edificios e locais da
provincia de Ourense, (código convenio nº 3200225, publicado no BOP nº 144, do 25-6-2004), pola que se acorda a revisión da táboa salarial e do calendario laboral para o ano 2005, que se subscribiu o 27 de xaneiro de 2005, pola Asociación Empresarial de Limpiezas de Edificios y Locales de Ourense (Asorel) e pola Asociación Profesional de Empresas de Limpeza (Aspel), en representación da parte económica, e polas centrais sindicais, Confederación Intersindical Galega (CIG), Comisións Obreiras (CC.OO.) e Unión Xeral de Traballadores (UGT), en representación dos traballadores do sector, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo e no Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade
Autónoma de Galicia en materia de traballo.
Esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial, e notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñer a súa publicación no Diario Oficial de Galicia.
Ourense, 15 de febreiro de 2005.
José Lage Lage
Delegado provincial de Ourense
Acta da comisión paritaria do convenio de limpeza de edificios e locais da provincia de Ourense.
Ás 19.00 horas do día 27 de xaneiro de 2005 reúnense as persoas que a continuación se relacionan na sede da Confederación Empresarial de Ourense, sita na praza das Damas, nº 1 para proceder á actualización salarial do convenio colectivo de limpezas de edificios e locais da provincia de Ourense.
Pola Asociación Empresarial de Limpiezas de Edificios y Locales de Ourense (Asorel): Jesús Antonio Fernández Pereira e María de Miguel como asesores.
Pola Asociación Profesional de Empresas de Limpieza (Aspel): Manuel Míguez Hermida.
Pola parte social: pola CIG: Carlos Vázquez Castro. Por CC.OO.: Manuel González Cacheiro. Por UGT: Rogelio Cibeira Fernández.
Iniciada a reunión as partes adoptan os seguintes acordos:
En base ao disposto no artigo 27 do convenio colectivo procédese a actualizar as táboas salariais no incremento pactado para o segundo ano de vixencia do convenio na porcentaxe que resulta de aplicar ao IPC real de 2004 o 0,65%, polo tanto os conceptos económicos incrementaranse no 3,85%.
Artigo 8º.-Gratificación de actividade.
Establécese unha gratificación de actividade para todos os traballadores do sector que se fixa na contía de 1,62 euros por día efectivo de traballo.
Artigo 29º.-Axudas de custo.
Fíxase un importe mínimo para as axudas de custo, establecidas no artigo 42 da ordenanza, de 31,32 euros cando se teña que comer ou pasar a noite fóra da casa; de 23,4 euros, cando se realicen as dúas comidas principais fóra do domicilio; e de 11,89 euros cando se realice unha soa comida. En todo caso, as referidas contías son mínimas e tamén se poderá establecer o sistema de gastos para xustificar.
Artigo 11º.-Festivos.
O traballador que realice a súa xornada laboral en domingo ou festivo, de mutuo acordo coa empresa, poderá:
a) Gozar, en compensación, de 1 día de descanso semanal.
b) Percibir o aboamento correspondente, segundo a normativa laboral vixente.
c) Acumular o descanso aos días de vacacións regulamentarias ata un máximo de 5 días.
Consideraranse festivos para todos os efectos os días seguintes:
-Traballadores con xornada de luns a venres: 18 de marzo, 16 de maio, 25 de outubro, 25 de novembro, 9 de decembro.
-Traballadores con xornada de luns a sábado: 26 de marzo, 16 de maio, 25 de outubro 5, 24 e 31 de decembro.
Se o día de publicación do convenio no BOP algún dos días libres establecidos fosen anteriores á mencionada publicación, eses días substituiranse por outros fixados de común acordo entre a empresa e os traballadores.
As anteditas datas poderán ser modificadas de común acordo entre a empresa e os traballadores.
Táboa salarial
Categoría
Salario
* Persoal directivo e técnico
-Subgrupo I. Persoal directivo
Director
1.481,97
Director comercial
1.339,69
Director administrativo
1.339,69
Xefe de persoal
1.339,69
Xefe de compras
1.340,81
Xefe de sección
1.340,81
-Subgrupo II. Persoal titulado
Titulado de grao superior
1.097,15
Titulado de grao medio
958,02
Titulado laboral ou profesional
822,54
-Administrativos ou administrativas
Xefe de primeira
916,26
Xefe de segunda
724,45
Caixeiro
724,45
Oficial de 1ª
715,57
Oficial de 2ª
707,55
Auxiliar
696,41
Cobrador
693,35
-Mandos intermedios
Encargado xeral
828,39
Supervisor encargado de zona
719,48
Supervisor encargo de sector
692,38
-Persoal subalterno
Ordenanza
668,20
Almacenista
668,20
Listeiro
668,20
Vixilante
668,20
Mozo de recados
505,12
-Persoal obreiro
Especialista
22,56
Peón especialista
22,56
Limpador
22,10
Peón
22,10
Axudante
22,10
Oficial de primeira de oficios varios
22,65
Encargado de grupo ou edificios
23,27
Responsable de edificios
22,30
Condutor limpador
22,22
Traballador menor de 18 anos
SMI